హేమా మాలిని
తమిళనాడులోని అమ్మన్ కుడీలో 16 అక్టోబరు 1948న జన్మించారు హేమా. ఆమె పూర్తి పేరు హేమా మాలిని చక్రవర్తి. హేమా తల్లి జయలక్ష్మి చక్రవర్తి సినీ నిర్మాత, ఆమె తండ్రి పేరు వి.ఎస్.ఆర్.చక్రవర్తి. ఈ దంపతుల మూడో సంతానం హేమా. చెన్నైలోని ఆంధ్ర మహిళా సభలోనూ, డి.టి.ఇ.ఎ మందిర్ మార్గ్ లోనూ విద్యాభ్యాసం చేసిన ఆమె 12 తరగతితో చదువు ఆపేసి, సినిమాల్లోకి వచ్చేశారు.
హలీం ఖాన్
హలీం ఖాన్ భారతీయ కూచిపూడి నృత్యకారుడు, ప్రదర్శకుడు మరియు సినిమా నటుడు. స్త్రీ పాత్రలు ధరిస్తూ కూచిపూడి నృత్యం చేసే పురుష నాట్యకారునిగా ప్రాచుర్యం పొందాడు. దేశ విదేశాల్లో కూచిపూడి నాట్య కార్యశాలలు నిర్వహించాడు. చలనచిత్ర రంగంలోనూ నటిస్తున్నాడు.
ఆయన ఆంధ్రప్రదేశ్ లోని ఒంగోలులో ఏప్రిల్ 10న జన్మించాడు. ప్రస్తుతం తెలంగాణ రాష్ట్ర రాజధాని హైదరాబాదులో నివసిస్తున్నాడు. ఆయన ప్రపంచ వ్యాప్తంగా 800కు పైగా ప్రదర్శనలిచ్చాడు. అంతే కాకుండా దేశ విదేశాలలో కూచిపూడి నాట్య కార్యశాలలను నిర్వహించాడు. ఆయన కూచిపూడి నృత్యంలో గల రూపానురూపం (మహిళా ప్రతిరూపం) లో ప్రత్యేకతను సంతరించుకున్నాడు. ఆయన భామాకలాపం మరియు అన్నమాచార్య కీర్తనలలో ఆయన అభినయానికి ప్రసిద్ధి పొందాడు. చిన్న పట్టణంలో ఆయన ఒక ముస్లిం కుటుంబంలో జన్మించి తన కుటుంబానికి కూచిపూడి నాట్య నేపథ్యం లేనందువల్ల ఈ నాట్యం నేర్చుకోవడానికి అనేక యిబ్బందులు పడ్డాడు.